มันนี่ทูเดย์
ผุดประกันซูเปอร์คาร์
29 พ.ค. 2558

ผุดประกันซูเปอร์คาร์
นายอานนท์  วังวสุ นายกสมาคมประกันวินาศภัยไทย เปิดเผยว่า ทางสมาคมคาดว่าสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) จะอนุมัติแบบกรมธรรม์รถพิเศษหรือซูเปอร์คาร์ ได้ภายในเดือน พ.ค.นี้  ซึ่งกรมธรรม์นี้จะใช้สำหรับรถยนต์ที่มีทุนประกันสูง มีราคา 5 ล้านบาทขึ้นไป ในยี่ห้อรถหรือซีซีที่กำหนด โดยเปลี่ยนระบบการรับประกันภัยจากการพิจารณาที่ตัวรถมาพิจารณาที่ตัวผู้ขับขี่แทน  
ทั้งนี้ คาดว่ากรมธรรม์ดังกล่าวจะช่วยแก้ปัญหาเฉพาะของซูเปอร์คาร์ได้  เนื่องจากกรมธรรม์ปกติที่ระบุชื่อผู้ขับขี่แบบเดิมนั้น  ได้เกิดปัญหาอัตราความเสียหายต่อเบี้ยประกันสูงมาก เนื่องจากปล่อยให้บุคคลอื่นที่ไม่มีความเชี่ยวชาญเพียงพอไปขับรถแทน เวลาเกิดอุบัติเหตุขึ้นจึงมีความรุนแรงมากกว่ารถธรรมดาหลายสิบเท่า